Η Διδασκαλία του Αμβροσίου Μεδιολάνων για τα Μυστήρια της Εκκλησίας στα έργα De Sacramentis και De Mysteriis.
Creators: name: Γκουτζιομήτρου, Δήμητρα Ιωάννη
Publisher: name: Aristotle University of Thessaloniki
Year: 2015
Subjects: Αμβρόσιος Μεδιολάνων
Διδασκαλία για τα Μυστήρια της Εκκλησίας
Μυστήρια της Εκκλησίας
Ambrose of Milan
The Doctrine on the Sacraments of the Church
Mysteries of the Church

description: Σκοπός της εργασίας ήταν η μελέτη της διδασκαλίας του αγίου Αμβροσίου Μεδιολάνων για τα Μυστήρια της Εκκλησίας, όπως αυτή εξάγεται μέσα από δύο από τα έργα του το De Sacramentis και το De Mysteriis. Διευκρινίζουμε ότι, δεν αναφερόμαστε στο σύνολο των Μυστηρίων που υπάρχουν στην Εκκλησία μας, αλλά σε αυτά που εισάγουν τον άνθρωπο στην κοινότητα των πιστών, με βασικότερα το Βάπτισμα, το Χρίσμα και τη Θεία Ευχαριστία. Αρχικά παρουσιάστηκαν στοιχεία από τον βίο και τη δράση του αγίου, πριν και μετά από τη χαρακτηριστική του εκλογή ως επισκόπου της Εκκλησίας των Μεδιολάνων, το ευρύτερο ιστορικό πλαίσιο της εποχής του, και στοιχεία από το συγγραφικό έργο του. Έγινε μια χαρτογράφηση της πορείας της διδασκαλίας - κατήχησης μέχρι και τον τέταρτο αιώνα, του διαχωρισμού της πριν και μετά από τη χριστιανική μύηση, όπως επίσης και της περιόδου διάρκειας της, μαζί με τα στάδια και τις διάφορες τελετές, που οδηγούσαν στην εισαγωγή στον Χριστιανισμό. Μας απασχόλησαν επίσης θέματα που σχετίζονται με τον συγγραφέα, τον χρόνο συγγραφής των δύο έργων, τη δομή, το περιεχόμενο, το ύφος, καθώς και τη σχέση που υπάρχει ανάμεσα τους και τις διαφορές τους. Εξετάσαμε εκτενώς πώς αναπτύχθηκε η διδασκαλία του Αμβροσίου Μεδιολάνων απευθυνόμενου στα νέα μέλη της Εκκλησίας, στα πλαίσια της μυσταγωγίας του, για τις τελετές και τα βασικά Μυστήρια που είχαν δεχθεί, ώστε να καταστούν κατανοητά, αλλά και να εμπνεύσουν τη νέα εν Χριστώ ζωή. Εξηγήσαμε τον σκοπό της κατήχησης και τον λόγο της αναβολής της. Είδαμε το Μυστήριο Εφφαθά, το οποίο δεν αναφέρεται στην Ανατολή. Προχωρώντας μάθαμε πού αποσκοπεί η χρίση με λάδι πριν από το Βάπτισμα και τί συμβαίνει κατά την απόταξη του σατανά και τη σύνταξη με τον Χριστό. Είδαμε την ανάπτυξη της θέσπισης του Βαπτίσματος, τις προεικονίσεις του, και την αγιοτριαδική παρουσία. Εξετάστηκε ο σκοπός του Βαπτίσματος και ο λόγος που δεν πρέπει να αναβάλλεται. Θίξαμε τη θεώρηση της ζωντανής ταφής και πώς συντελείται σε όσους βαπτίζονται. Μάθαμε το νόημα της χρίσης με μύρο μετά το Βάπτισμα, και αναφερθήκαμε στο pedilavium, δηλ. στο τί πίστευε ο Αμβρόσιος για το πλύσιμο των ποδιών των νεοφώτιστων, πώς αποκαλούσε αυτήν την ιεροτελεστία, ποιός ο σκοπός που επιτυγχάνεται, όπως και τα επιχειρήματα που προέβαλε για την υπεράσπιση και τη συνέχισή του. Είδαμε ποια είναι τα δώρα του Αγίου Πνεύματος σε όσους έχουν βαπτιστεί, και πώς επιτελείται αυτό. Διακρίναμε τις διαφορές των ιουδαϊκών μυστηρίων από τα χριστιανικά και τους λόγους για τους οποίους τα τελευταία είναι αρχαιότερα και πιο θεία. Είδαμε τα όσα δίδασκε ο Αμβρόσιος σχετικά με τη Θεία Ευχαριστία, από τη στιγμή που οι νεοφώτιστοι εισέρχονταν στον ναό, μέχρι τη στιγμή που μεταλάμβαναν τα θεία δώρα. Εξηγήσαμε την έμφαση κατά τη μεταβολή του άρτου και του οίνου από τον Λατίνο επίσκοπο, τη σημασία που έχουν τα καρφιά του Σταυρού για τον άνθρωπο, την ύπαρξη νερού μέσα στη Θεία Κοινωνία και τη μίξη. Παρουσιάσαμε μεγάλο μέρος από τον Κανόνα που διασώζεται μέσα από το έργο του. Τέλος, αναφερθήκαμε στα όσα δίδαξε ο Αμβρόσιος για την Κυριακή προσευχή, για το πότε, πού και πώς πρέπει να γίνεται.
description: The aim of the present master thesis is to study the doctrine of St. Ambrose of Milan on the Sacraments of the Church, according to two of his works the De Sacramentis and De Mysteriis. It must be clarified that this study does not refer to all the sacraments of the Church, but only to those who introduce in the community of believers, i.e. Baptism, Confirmation and Eucharist. At the beginning Ambrose is presented in his life and action, before and after his special election as the bishop of the Church of Milan, as well as the broader historical context of his time and aspects from his literary work. Afterwards this study refers to the catechesis until the fourth century, the one which took place before and the other one after Christian initiation, as well as the duration period, along with the stages and various ceremonies that led to the initiation in Christianity. Other aspects dealt are issues related to the author, the dates of both studied writings, their structure, content, style, and relation between them as well as their differences. The present study extensively analyzes how the teaching of Ambrose of Milan was developed when he was addressing at the new members of the Church, as part of his mystagogy, the ceremonies and the main mysteries in order to make them understandable, and to inspire the new life in Christ. In order to do this, purpose of the catecheses as well as the reason for postponing them are studied. Other elements are the rite of Effatha, which is not mentioned in the East, the purpose of anointing with oil before Baptism and what happens during the renunciation of Satan and commitment to Christ. Further aspects of this research are the development of the introduction of Baptism, its prefigurations, and the presence of the Holy Trinity, the purpose of Baptism and the reasons why it should not be postponed, the “burial” which takes place through baptism, the meaning of anointment with myrrh after Baptism, the pedilavium, namely the washing of feet of the newly baptized, its purpose, as well as the arguments. In addition, we discuss the gifts of the Holy Spirit to those who have been baptized, and how this is accomplished. Ambrose distinguishes the Jewish mysteries of the Christian ones and presents the reasons why the latter are more ancient and divine than the former. Finally, Ambrose’s teaching on the Eucharist is brought to the fore, from the time of the entrance in the church until the partake of the divine gifts, explaining his emphasis on the change of bread and wine through Christ’s words, the importance of the nails of the Cross for human beings, the presence of water in the Eucharist and the mixtio. Very relevant is the fact that a large part of the Canon is preserved in Ambrose’s analyzed work. Finally, the study closes with an analysis of Ambrose’s teaching on the Lord’s Prayer; when, where and how it should prayed.